Ο **Γιάννης Αγραβάνης** (Μαρούσι, 13 Νοεμβρίου 1998) είναι Έλληνας επαγγελματίας καλαθοσφαιριστής, ο οποίος αγωνίζεται ως σμολ φόργουορντ και σούτινγκ γκαρντ.

Νεανική σταδιοδρομία
--------------------

Ο Αγραβάνης έπαιξε από νεαρή ηλικία με τις ομάδες νέων του Δούκα, προτού ξεκινήσει την επαγγελματική του σταδιοδρομία.

Επαγγελματική σταδιοδρομία
--------------------------

Ο Αγραβάνης ξεκίνησε την επαγγελματική του σταδιοδρομία τη σεζόν 2016-17, με τον Δούκα στην Α2 Εθνική. Στις 9 Αυγούστου 2017 μετακινήθηκε στην ΑΕΚ, με την οποία υπέγραψε τριετές συμβόλαιο, με την επιλογή να υπογράψει με το σύλλογο για δύο ακόμη χρόνια. Με την ΑΕΚ κέρδισε το Κύπελλο Ελλάδας το 2018 κερδίζοντας στον τελικό τον Ολυμπιακό 88-83. Την 1η Αυγούστου 2020 ανακοινώθηκε η αποχώρησή του από την ομάδα της ΑΕΚ.

Στις 22 Σεπτεμβρίου 2018 δόθηκε με δανεισμό στο Περιστέρι για τη σεζόν 2018-19. Σε 33 αγώνες (σε κανονική περίοδο και πλέι οφ), προσέφερε 3.1 πόντους και 3.3 ριμπάουντ. Ο δανεισμός του ανανεώθηκε για άλλη μια σεζόν στις 13 Αυγούστου 2019. Την αγωνιστική χρονιά 2019-20 αγωνίστηκε σε 20 παιχνίδια του Ελληνικού Πρωταθλήματος σκοράροντας 3.25 πόντους κατά μέσο όρο κι έχοντας 1.8 ριμπάουντ, 0.65 ασίστ. Την ίδια σεζόν αγωνίστηκε και στο Μπάσκετμπολ Τσάμπιονς Λιγκ, έχοντας 3.4 πόντους, 1.6 ριμπάουντ και 1.1 κλέψιμο, σε 14 ματς. 

Στις 6 Οκτωβρίου 2020 συμφώνησε με τον Προμηθέα Πατρών για τριετές συμβόλαιο και δόθηκε δανεικός στον Χαρίλαο Τρικούπη Μεσολογγίου. Εκεί πραγματοποίησε καλές εμφανίσεις πετυχαίνοντας 13.5 πόντους και προσθέτοντας ακόμη 3.8 ριμπάουντ, 1.7 ασίστ και 1.5 κλεψίματα, σε έξι παιχνίδια. Στις 15 Δεκεμβρίου 2020, αποχώρησε από την ομάδα αφού είχε προηγηθεί διαφωνία μεταξύ των δυο πλευρών. Με την ομάδα της Πάτρας συμμετείχε σε 29 αγώνες και οι αριθμοί του ήταν οι εξής: 3.6 πόντοι, 2.1 ριμπάουντ και 0.9 ασίστ.

Στις 25 Ιουλίου 2021 ανακοινώθηκε από τον Ηρακλή Θεσσαλονίκης για ένα χρόνο. Στις 2 Φεβρουαρίου 2022 ολοκληρώθηκε η συνεργασία του με την ομάδα. Με τον Ηρακλή μέτρησε 10.2 πόντους, 5.1 ριμπάουντ και 1.5 ασίστ μ.ό. σε 11 αγώνες στο Πρωτάθλημα Ελλάδας. 

Στις 9 Απριλίου 2022 ανακοινώθηκε από τον Προμηθέα Πατρών. Στη δεύτερη θητεία του ως μέλος του Προμηθέα σημείωσε 5.2 πόντους, 2.4 ριμπάουντ, 1.3 ασίστ σε 18 αγώνες κανονικής περιόδου και πλέι οφ. 

Στις 3 Αυγούστου 2022 ανακοινώθηκε από τον Α.Σ. Καρδίτσας.

Εθνική Ελλάδας
--------------

Ως μέλος των «μικρών» Εθνικών ομάδων της Ελλάδας, ο Αγραβάνης έπαιξε στο Ευρωπαϊκό Πρωτάθλημα U18 του 2016 και στο Ευρωπαϊκό Πρωτάθλημα U20 του 2017, όπου κέρδισε το χρυσό μετάλλιο. Το 2020, πραγματοποίησε το ντεμπούτο του με την Εθνική ανδρών, στους αγώνες για τα προκριματικά του Ευρωμπάσκετ 2022. 

Με το εθνόσημο ανδρών έχει 3 αγώνες με 10 πόντους (μ.ο: 3,3).

Προσωπική ζωή
-------------

Ο μεγάλος αδελφός του Αγραβάνη, Δημήτρης, είναι επαγγελματίας καλαθοσφαιριστής, στην Μπρεογκάν.

Τίτλοι και διακρίσεις
---------------------

### Συλλογικοί

#### Α.Ε.Κ.

* Μπάσκετμπολ Τσάμπιονς Λιγκ: (2018)
* Κύπελλο Ελλάδος: (2018)

### Ατομικοί

* 2x Ελληνικό All Star Game νέων: (2019, 2020)
* Νικητής στο διαγωνισμό καρφωμάτων στο Ελληνικό All-Star Game νέων: (2019)

### Εθνικές Ελλάδας

* Ευρωπαϊκό Πρωτάθλημα U20 2017: 01 ! Χρυσό

Παραπομπές
----------

1. ↑  AEK Athens sign Ioannis Agravanis.
2. ↑  «AEK: Έλυσε την συνεργασία της με τον Αγραβάνη». *SDNA*. 1 Αυγούστου 2020. Ανακτήθηκε στις 1 Αυγούστου 2020.
3. ↑  «Το Περιστέρι ανακοίνωσε τον Γιάννη Αγραβάνη». *www.to10.gr*. 22 Σεπτεμβρίου 2018.
4. ↑  «Ανανέωσε με το Περιστέρι ο Αγραβάνης (pic)». *www.to10.gr*. 13 Αυγούστου 2019.
5. ↑  «Προμηθέας: Ανακοίνωσε Αγραβάνη - Δανεικός σε Χαρίλαο Τρικούπη». *www.gazzetta.gr*. Ανακτήθηκε στις 6 Οκτωβρίου 2020.
6. ↑  Δεκ 2020 16:23, Επιμέλεια: Χάρης Σταύρου Δημοσίευση: 15. «Ο Γιάννης Αγραβάνης αποχώρησε από το Μεσολόγγι και γυρίζει στον Προμηθέα». *www.sport24.gr*. Ανακτήθηκε στις 17 Δεκεμβρίου 2020.
7. ↑  «Γιάννης Αγραβάνης: Ανακοινώθηκε από τον Ηρακλή». *Eurohoops*. 25 Ιουλίου 2021. Ανακτήθηκε στις 25 Ιουλίου 2021.
8. ↑  «Ηρακλής: Λύση συνεργασίας με Αγραβάνη». *SDNA*. 2 Φεβρουαρίου 2022. Ανακτήθηκε στις 2 Φεβρουαρίου 2022.
9. ↑  «Προμηθέας: Ανακοίνωσε τον Γιάννη Αγραβάνη | Gazzetta». *www.gazzetta.gr*. Ανακτήθηκε στις 9 Απριλίου 2022.
10. ↑  «Επίσημα στην Καρδίτσα ο Γιάννης Αγραβάνης». *SDNA*. 3 Αυγούστου 2022. Ανακτήθηκε στις 3 Αυγούστου 2022.
11. ↑  «Eurobasket U20: Πρωταθλήτρια Ευρώπης η Ελλάδα, νίκησε το Ισραήλ στον τελικό (vid)». *www.cnn.gr*. 23 Ιουλίου 2017.
12. ↑  sport24.gr SPORT24 ΜΠΑΣΚΕΤ ΕΛΛΑΔΑ Α2 Αυτός είναι ο Γιάννης Αγραβάνης (Ελληνικά).
13. ↑  «All Star Game: Θεαματικός και κυρίαρχος Αγραβάνης στα καρφώματα!». *Eurohoops*. 9 Φεβρουαρίου 2019. Ανακτήθηκε στις 8 Ιουλίου 2020.

Εξωτερικοί σύνδεσμοι
--------------------

* Προφίλ στη FIBA (αρχείο)
* Προφίλ στο Eurobasket.com
* Προφίλ στην Basket League Ελλάδας (Αγγλικά)
* Προφίλ στην Basket League Ελλάδας (Ελληνικά)

  


|  |  |  |  |  |  |
| --- | --- | --- | --- | --- | --- |
| 

| π • σ • ε
ΑΕΚ - Μπάσκετμπολ Τσάμπιονς Λιγκ 2017–18 (1η θέση) |
| --- |
|  |
| 
* 0 Πάντερ
* 1 Τζέιμς
* 2 Γκριν (MVP του Final Four)
* 3 Χάρις
* 4 Ξανθόπουλος
* 5 Σάκοτα (C)
* 8 Βασιλόπουλος
* 9 Άτιτς
* 12 Λαρεντζάκης
* 16 Αγραβάνης
* 21 Μωραΐτης
* 22 Μαυροειδής
* 23 Καμπερίδης
* 24 Καββαδάς
* 32 Χάντερ
 |
|  |
| 
* Προπονητής: Σάκοτα
* Βοηθοί προπονητή: Φαλέκας
* Μάμαλης
* Μάγειρας
 |

 |